OpenLLM-France/wikimedia huggingface dataset:
# Barra Head

Barra Head també coneguda com a Berneray (en escocès gaèlic: Beàrnaraigh) és una illa pertanyent a Escòcia, localitzada en l'arxipèlag de les Hèbrides Exteriors. És l'illa més meridional d'aquest arxipèlag.
L'illa alberga un far construït per Robert Stevenson, operatiu des de 1833. Des de 1931, l'illa va ser habitada solament pels operaris del far i les seves dones. El far està avui automatitzat, i l'illa està completament deshabitada.
Hi ha nombroses estructures prehistòriques de l'illa i l'ocupació permanent per 20-50 individus es va produir al llarg del període històric, amb un pic al segle xix. L'economia dels residents es basava en l'agricultura, la pesca i la caça d'aus. Els penya-segats ofereixen llocs de nidificació d'aus marines en tal profusió que l'illa ha estat designada com a Zona d'Especial Protecció.
El punt més alt de l'illa és la marilyn Sotan (193 msnm).
Barra Head és coneguda per albergar una gran colònia d'aus marines.
El resident antic més conegut de l'illa és Peter Sinclair, també conegut com a Padraig Mòr o de la "Barra Gegant". Ell va mesurar l'any 1866 als disset anys una alçada de 2,03 m (6 peus 8 polzades). Es va unir a un espectacle itinerant, però no li agradava la publicitat i va tornar a les illes per fer anar una lleteria a Castlebay a l'estiu i passar els hiverns al seu domicili de Berneray.

## Referències

* ↑ Haswell-Smith (2004) pp. 207–209.
* ↑ Murray (1996) p. 221.
* ↑ Ordnance Survey. Get-a-map [mapa].
* ↑ Buxton (1995) pp. 141-42.

## Enllaços externs

* Far de Barra Head
# Barra d'equilibri

La barra d'equilibri és un aparell gimnàstic utilitzat en la gimnàstica artística.
És una prova exclusivament femenina. La gimnasta realitza una coreografia de 60 segons de durada damunt d'una barra d'equilibri de només 10 centímetres d'amplada. L'exercici s'inicia des del terra, d'on se salta fins a la barra per a realitzar l'actuació i finalitza amb un nou salt de retorn a terra. La rutina és una barreja d'habilitats acrobàtiques, elements de dansa, salts i postures que esdevenen de gran dificultat.
Originàriament era una barra de fusta polida. Des dels anys 80 la barra és recoberta d'una pell que ajuda a evitar les relliscades.

## Dimensions

Les mesures de l'aparell són publicades per la FIG a l'opuscle Apparatus Norms.
* Altura: 125 cm
* Longitud: 5 m
* Amplada: 10 cm

## Vegeu també

* Gimnàstica artística

## Enllaços externs

* Codi de puntuació Arxivat 2007-09-27 a Wayback Machine.
# Barra d'informació

Una barra d'informació o infobar, és un giny usat per Internet Explorer, Mozilla Firefox i altres programes per mostrar informació a l'usuari. Una infobar és consideratda avantatjosa, ja que no interromp les activitats de l'usuari, sinó que permet a l'usuari llegir un informació extra al mateix temps que segueix navegant.

## Vegeu també

* Llista desplegable
* GUI

## Referències

* ↑ «infobar». Cercaterm. TERMCAT, Centre de Terminologia. [Consulta: 14 abril 2017].
* ↑ «chrome.experimental.infobars» (en anglès). Google, 2012. Arxivat de l'original el 2013-06-05. [Consulta: 20 febrer 2015].
# Hong Khaou

Hong Khaou (nascut el 22 d'octubre de 1975) és un director de cinema i guionista britànic i xinès nascut a Cambodja. És conegut sobretot pel seu primer llargmetratge Lilting i pels curtmetratges Summer i Spring.

## Biografia

Khaou va néixer a Cambodja de pares xinesos cambodjans. Tenia uns mesos quan ell i la seva família van fugir a Vietnam després de la caiguda de Phnom Penh a mans dels Khmers rojos. Quan tenia 8 anys, la seva família va emigrar al Regne Unit a la dècada de 1980 com a refugiats polítics.
Khaou va estudiar BA (Hons) Producció de cinema a la University for the Creative Arts (UCA) a Farnham, abans Surrey Institute of Art & Design, on es va graduar el 1997.
La seva pel·lícula de debut, Lilting va ser produït sota l'esquema de micro-pressupost de Film London Microwave, i va ser llançat el 8 d'agost al Regne Unit pels distribuïdors Artificial Eye. El seu curtmetratge Spring pes va presentar tant al Festival de Cinema de Sundance com al Festival Internacional de Cinema de Berlín el 2011, amb el seu curtmetratge anterior Summer que també fou estrenat a Berlín el 2006. Ha rebut el Sundance Institute/Mahindra Global Filmmaking Award 2014 pel seu següent llargmetratge Monsoon.

## Filmografia
### Curtmetratges

* 2005: Waiting for Movement
* 2006: Summer
* 2011: Spring

### Llargmetratges

* 2014: Lilting
* 2019: Monsoon

## Referències

* ↑ "Summer", IMDb Consulta 19 d'agost de 2014.
* ↑ "Spring", IMDb Consulta 19 d'agost de 2014.
* ↑ "Short Film Promotion Scheme Awardee" Arxivat 2015-03-11 a Wayback Machine., British Council, Consulta 19 d'agost de 2014.
* ↑ Wight, Emily. «Cambodian Brits? Yes, they do exist» (en anglès). www.phnompenhpost.com. [Consulta: 9 setembre 2020].
* ↑ "Filmmaker's Forum: Hong Khaou On The Emotional Journey of Bringing 'Lilting' To Sundance" Arxivat 2014-03-28 a Wayback Machine., Indiewire, 30 de gener de 2014. Consulta 19 d'agost de 2014.
* ↑ Matheou2019-06-29T17:45:00+01:00, Demetrios. «'Monsoon': Karlovy Vary Review» (en anglès). Screen. [Consulta: 9 setembre 2020].
* ↑ "Lilting: Film graduate to release debut theatrical feature August 8th" Arxivat 2014-08-02 a Wayback Machine., University for the Creative Arts, Consulta 19 d'agost de 2014.
* ↑ "Lilting Overview" Arxivat 2014-08-17 a Wayback Machine., Microwave, Film London, Consulta 19 d'agost de 2014.
* ↑ "Lilting" Arxivat 23 September 2015$^{[Datemismatch]}$ a Wayback Machine., Artificial Eye, Consulta 19 d'agost de 2014.
* ↑ "London In Berlin (2011)" Arxivat 2011-02-15 a Wayback Machine., Film London, 9 de febrer de 2011. Consulta 19 d'agost de 2014.
* ↑ "London In Berlin (2006)" Arxivat 2015-04-03 a Wayback Machine. Film London, 10 de febrer de 2006. Consulta 19 d'agost de 2014.
* ↑ "Sundance Institute and Mahindra Choose 4 Filmmakers for Global Prizes", Variety, 21 de gener de 2014. Consulta 19 d'agost de 2014.
# Barry Alexander Brown

Barry Alexander Brown (nascut el 28 de novembre de 1950 a Warrington, Cheshire) és un director i editor de cinema estatunidenc d'origen anglès. Com a editor de cinema, és conegut sobretot per les col·laboracions amb el director de cinema Spike Lee, editor d'algunes de les pel·lícules més conegudes de Lee, com ara Do the Right Thing (1989), Malcolm X (2006), He Got Game (1998), 25th Hour (2002), Inside Man (2006),i BlacKkKlansman (2018), l'última de les quals li va valer una nominació a l'Oscar al millor muntatge als Premis Oscar de 2018.
Com a director de cinema, Brown va codirigir la pel·lícula documental The War at Home (1979), per la qual va ser nominada a un Oscar al millor documental i va ser un dels nominats més joves per a la categoria. Alguns dels seus altres crèdits com a director de pel·lícules inclouen The Who's Tommy, the Amazing Journey (1993), un documental sobre l'àlbum Tommy de The Who, i els llargmetratges Winning Girls Through Psychic Mind Control (2002), amb Bronson Pinchot i Son of the South (2020). Brown també ha editat vídeos musicals de Michael Jackson, Prince, Stevie Wonder, Public Enemy i Arrested Development.
És un antic professor associat d'Estudis Cinematogràfics a la Universitat de Colúmbia.

## Referències

* ↑ «DETACHMENT – The Film | Official Site». Detachment-film.com, 14-02-2012. [Consulta: 24 desembre 2012].
* ↑ «The-War-at-Home - Cast, Crew, Director and Awards - NYTimes.com». The New York Times, 2008. Arxivat de l'original el 2008-03-31. [Consulta: 24 desembre 2012].
* 1 2 fresh karma communications inc.. «A Huey P. Newton Story - Barry Alexander Brown». PBS. [Consulta: 24 desembre 2012].
# Barri de la Colònia de Santa Maria

El barri de la Colònia de Santa Maria és una obra del municipi de Súria (Bages) protegida com a bé cultural d'interès local.

## Descripció

Aquest barri està situat en un turó, avui integrat ja amb la resta del poble. Va néixer com a barri obrer a principis de segle, vinculat a l'empresa minera que fins ara n'era la propietària.
De tipologia regular, és format per un carrer transversal a banda i banda del qual s'obren un seguit de carrers on s'arrengleren els edificis; els plànols per a la seva construcció vingueren fets des de Bèlgica (lloc d'origen dels propietaris de les mines).
Els habitatges obeeixen a diferents tipus constructius, i són destinats també a gent diversa: a la part alta hi ha els blocs rectangulars dels famílies dels miners, que són de totxo vist, amb dos pisos per planta. Una mica més avall hi ha unes torres amb jardí, també de totxo vist, per als treballadors de més categoria; més avall encara, unes altres torres (més sumptuoses) també de totxo vist són per als executius. Malgrat la diferencia de les construccions, el conjunt té un aire d'unitat aconseguit amb el material. Amb tot, el conjunt es diferencia bastant de la resta de la tipologia i les construccions del poble.

## Història

Les construccions neixen a la segona dècada del segle xx. L'any 1982, l'empresa va posar a la venda tots els habitatges que han sigut comprats a baixos preus pels seus habitants. Fins ara els edificis i el terreny era propietat de l'empresa de les mines de potassa del poble.

## Referències

* 1 2 3 4 «Barri de la Colònia de Santa Maria». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 novembre 2015].
# Barri de la Ferreria

El Barri de la Ferreria és una obra d'Alòs de Balaguer (Noguera) inclosa a l'Inventari del Patrimoni Arquitectònic de Catalunya.

## Descripció

El carrer Ferreria té tres trams amb pòrtics i amb arcs rebaixats. Aquest carrer conserva per complet l'estructuració de l'antic camí de ronda. En aquest carrer hi ha un conjunt de cases fetes cases fetes al voltant el segle XVIII-XIX, algunes tenen escuts i dates. Els materials utilitzats per la realització de les cases d'aquest carrer són: pedra, fusta i ferro; algunes durant els darrers anys han estat arrebossades, i, a l'hora de realitzar alguna reforma, s'ha introduït el maó.

## Història

Aquest carrer, situat a la part baixa del poble, és un dels més antics del poble, té un origen medieval. Les cases que s'aixequen aquest lloc són del segle XVIII-XIX; algunes estan deshabitades mentre altres han sofert reformes.

## Referències

* 1 2 «Barri de la Ferreria». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 setembre 2017].
# Falàfel

* No s'ha de confondre amb el menjar típic a base de farina i ou anomenat fàrfel..
El falàfel —de l'àrab فلافل, falāfil— és una croqueta de cigrons típica de la cuina de l'Orient Pròxim. Tradicionalment se serveix amb salsa de iogurt o de tahina, així com en forma d'entrepà farcit amb pa de pita o com a entrant. Per extensió, també s'anomena falàfel l'entrepà de falàfel acompanyat d'amanida.

## Origen i variants

La paraula àrab falàfil és, de fet, el plural de fílfil (فلفل, filfil), que significa pebrot. El falàfel, com a mínim originalment i a l'estil de l'Orient Pròxim, és fet amb cigrons, faves o una combinació d'ambdós ingredients.
La variant egípcia i sudanesa, anomenada tamiyya (طعمية, ṭaʿmiyya), empra exclusivament faves, mentre que altres variants empren exclusivament cigrons. El que fa diferent el falàfel d'altres croquetes és que les faves o els cigrons no es couen: simplement es posen en aigua fins que s'estoven i després es trituren (se'ls pot llevar la pell abans) barrejats amb all i julivert, principalment, per a formar una pasta. Amb aquesta pasta es fan unes boles aixafades que es fregeixen en oli abundant. A vegades pot utilitzar-se també farina de cigró per a donar més consistència a la barreja. Avui dia els falàfels es poden comprar congelats en molts establiments d'Europa.
Actualment, les tendències culinàries han provocat el triomf del falàfel de cigró sobre el de fava. Els falàfels de cigró se serveixen tot al llarg de l'Orient Pròxim i s'han popularitzat gràcies a expatriats d'aquests països. Els expatriats israelians han tingut un paper crucial en la popularització del falàfel de cigró, especialment a l'àrea metropolitana de Nova York, mentre que a Europa s'ha popularitzat gràcies a les colònies d'immigrants i exiliats libanesos, turcs i kurds, principalment.

## Referències

* 1 2 «GDLC - falàfel». [Consulta: 20 juny 2019].
* ↑ «falàfel | enciclopèdia.cat». [Consulta: 20 març 2021].
# Consell de Governs Locals

El Consell de Governs Locals és una institució de la Generalitat de Catalunya que es preveu en l'article 85 de l'Estatut d'Autonomia de Catalunya de 2006. En aquest òrgan són representats els municipis i les vegueries de Catalunya de manera proporcional a la població i el territori. El consell es constituí durant els tres mesos posteriors a l'entrada en vigor de la llei del Consell de Governs Locals.
La funció del consell és representar els interessos dels municipis i vegueries, participar en la tramitació parlamentària de les iniciatives legislatives que afecten les administracions locals.
En formen part, els presidents dels consells de vegueria, l'alcalde de Barcelona i els presidents de les entitats municipalistes més representatives, fins a un total de 100 membres. Mentre no es creïn les vegueries i els consells de vegueria en seran membres els presidents de les diputacions provincials. Els membres del consell no podran ser diputats del Parlament de Catalunya, ni del Congrés dels Diputats i Senat espanyols ni del Parlament europeu.

## Referències

* ↑ Estatut d'Autonomia de Catalunya de 2006: Capítol VI. El Govern local, article 85.
* 1 2 3 Gencat, Arxivat 2009-08-30 a Wayback Machine. El Govern aprova el Projecte de llei del Consell de Governs Locals.

## Enllaços externs

* Consell de Governs Locals Arxivat 2014-05-08 a Wayback Machine.
# Vieja bifasciata

Vieja bifasciata és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 30 cm de longitud total.

## Distribució geogràfica

Es troba a l'Amèrica Central: riu Usumacinta.

## Referències

* ↑ Fernández-Yépez, A. 1969. Contribución al conocimiento de los cichlidos. Evencias Núm. 22: 7 unnum. pp., Pls. 1-10.
* ↑ BioLib
* 1 2 «Vieja bifasciata» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Conkel, D., 1993. Cichlids of North and Central America. T.F.H. Publications, Inc., Estats Units.
* Fernández-Yépez, A. 1969. Contribución al conocimiento de los cichlidos. Evencias Núm. 22: 7 unnum. pp., Pls. 1-10.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Steindachner, F. 1864. Beiträge zur Kenntniss der Chromiden Mejico's und Central-Amerika's. Denkschr. K. Akad. Wiss. Wien Math.-Naturwiss. Cl. v. 23: 57-74, Pls. 1-5.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dinapur

Dinapur o Dinapore és una ciutat de Bihar, suburbi de Patna. La seva població el 1881 era de 37.893 habitants i el 1901 de 33.699 habitants; actualment s'estima en 130.000 habitants.
La rebel·lió dels sipais de 1857 al districte de Patna es va originar a Dinapur; els tres regiments allí estacionats es van revoltar el juliol; els europeus van fugir a Shahabad. Arrah fou assetjada i els reforços enviats van fracassar. Mercès a actes d'heroisme individual (Fraser M'Donell i Ross Mangles) la major part dels anglesos es van poder retirar en bots.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Botafogo de Futebol e Regatas (basquetbol)

El Botafogo Basketball és la secció de basquetbol del club Botafogo de Futebol e Regatas de la ciutat de Rio de Janeiro.
En un partit de bàsquet el 1942 entre el club de rem i el club de futbol del barri Botafogo (Club de Regates Botafogo i Botafogo Football Club, respectivament), després del descans, Armando Albano, jugador del futbol, va morir a la pista després de patir un atac cardíac. En el seu honor, el president de cada entitat va decidir fusionar els seus clubs per convertir-se en el Botafogo de Futebol e Regatas. L'any 2017 el club jugava la Liga Ouro, segona divisió brasilera.

## Palmarès

* Campionat brasiler de bàsquet:
** 1967
* Liga Ouro (segona divisió brasilera):
** 2017
* Campionat de Rio de Janeiro:
** 1939, 1942 (com a Botafogo Football Club), 1943, 1944, 1945, 1947, 1966, 1967, 1968, 1991 (com a Botafogo de Futebol e Regatas)
* Campionat de Rio de Janeiro femení:
** 1955, 1960, 1961, 1962, 1963, 1995, 2006

## Referències

* ↑ «Perfil». lnb.com.br. [Consulta: 16 desembre 2017].
* ↑ «Basquete». Botafogo FR. [Consulta: 12 juny 2017].
* ↑ «Alerta e Alivio». Liga Nacional de Basquete, 02-06-2017. [Consulta: 12 juny 2017].
* ↑ «Botafogo Campeão». Liga Nacional de Basquete, 30-06-2017. [Consulta: 3 juliol 2017].
# Botans

Botans és un municipi francès, es troba al departament del Territori de Belfort i a la regió de Borgonya - Franc Comtat. L'any 2006 tenia 275 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 158 | 150 | 200 | 194 | 226 | 272 | 275 |
# Brachynectes fasciatus

Brachynectes fasciatus és una espècie de peix de la família dels tripterígids i de l'ordre dels perciformes.

## Morfologia

* Els mascles poden assolir 4,1 cm de longitud total.

## Hàbitat

És un peix marí, de clima temperat i demersal que viu entre 0-13 m de fondària.

## Distribució geogràfica

Es troba al sud d'Austràlia, incloent-hi Tasmània.

## Observacions

És inofensiu per als humans.

## Referències

* 1 2 3 Scott, T. D., 1957. A new blenny (Tripterygiidae) and pipefish (Syngnathidae) from Kangaroo Island, South Australia. Transactions Royal Society of South Australia v. 80: 180-183.
* ↑ BioLib (anglès)
* 1 2 3 4 FishBase (anglès)
* ↑ Fricke, R., 1994. Tripterygiid fishes of Australia, New Zealand and the southwest Pacific Ocean (Teleostei). Theses Zool. 24:1-585.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fricke, R., 1997. Tripterygiid fishes of the western and central Pacific, with descriptions of 15 new species, including an annotated checklist of world Tripterygiidae (Teleostei). Theses Zool. 29:1-607.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Modest Casanovas i Romeu

Modest Casanovas i Romeu (Lavern, 1859 - Sant Sadurní, 1926) fou un polític català, membre d'una destacada família (Cal Milà) originària de Subirats. Va ser, a més d'un dels principals propietaris locals del Penedès, alcalde de Sant Sadurní d'Anoia en dues ocasions, breument el 1891, i de nou entre 1910 i 1914. Va fer part del grup d'importants propietaris anomenats irònicament els Set Savis de Grècia que van dirigir la lluita contra la fil·loxera i les seves conseqüències, quan a les acaballes del segle xix aquesta plaga va arruïnar la viticultura penedesenca, catalana i espanyola.
Casat amb Júlia Maristany i Oliver, és el pare de Joan Casanovas i Maristany, cofundador d'Esquerra Republicana de Catalunya i segon president del Parlament de Catalunya.

## Referències

* ↑ Querol, Carles «Vuitanta i tants alcaldes i una alcaldessa». 3 de vuit, 05-12-2013 [Consulta: 10 gener 2014].
* ↑ «Els 7 savis». Festa de la Fil·loxera. Associació Festa de la Fil·loxera. Arxivat de l'original el 10 de gener 2014. [Consulta: 10 gener 2014].
* ↑ «Joan Casanovas i Maristany». MEMÒRIAesquerra.cat. Fundació Josep Irla. Arxivat de l'original el 4 de gener 2014. [Consulta: 10 gener 2014].
# Molí de la Foradada

El Molí de la Foradada és una obra del municipi de Gombrèn (Ripollès) inclosa en l'Inventari del Patrimoni Arquitectònic de Catalunya.

## Descripció

La part pròpiament del molí, correspon a una estructura medieval de fàbrica molt acurada, amb carreus ben escairats i arcades ogivals de mig punt. Hom pot pensar per les restes visibles que el molí originàriament tenia forma de torre, amb habitatge a la part alta, i el molí a sota- L'aigua probablement es prenia del Gorg dels Banyuts, essent visibles encara restes del canal. Posteriorment vers el S.XVIII, el molí es degué ampliar edificant-se un annex, l'arquitectura del qual, és de tipus tradicional. Tot el conjunt es conserva, malgrat que abandonat, en un estat de conservació mitjà, conservant encara al seu interior tota la maquinària i les pedres de moldre.

## Història

No existeix cap notícia històrica del molí, però per la seva acurada arquitectura, es pensa que podria dependre directament del castell de Mataplana.
Tenint en compte que a les llegendes i tradicions sempre hi ha una mica d'història real, cal destacar que el molí es troba a prop de la boca del Gorg del Banyut tan lligats a la llegenda del Comte Arnau.

## Referències

* 1 2 3 «Molí de la Foradada». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].